8 दिन मांगलिक कार्य नहीं, सर्वाथसिद्धि योग में दहन
हिंदुओंका दो दिवसीय प्रमुख त्यौहार होली पर्व 12 13 मार्च को धूमधाम और श्रद्धा के साथ मनाया जाएगा। होलिका दहन फाल्गुन शुक्ल पूर्णिमा 12 मार्च शाम गोधूली वेला में 6:30 से 6:42 बजे तक सर्वार्थसिद्धि योग में किया जा सकेगा।
होलिका दहन का यह मुहूर्त शाम को प्रदोष युक्त और भद्रा रहित है। भद्रा सुबह 8:21 बजे तक जबकि पूर्णिमा रात 8:24 बजे तक रहेगी। सर्वार्थसिद्धि योग में होलिका दहन होने से यह सभी लोगों के लिए श्रेष्ठ और फलदायी रहेगी। 13 मार्च को लोग एक-दूसरे को गुलाल से होली खेलकर और मुहं मीठा कराकर धुलंडी मनाएंगे। होलिका दहन आगामी 12 मार्च को प्रदोष काल में करना सर्वश्रेष्ठ माना गया है। फाल्गुन शुक्ल पक्ष अष्टमी रविवार से होलाष्टक लगेगा। होलाष्टक के दौरान आठ दिन 12 मार्च होलिका दहन तक कोई मांगलिक कार्य नहीं हो सकेंगे। इस दौरान किए गए मांगलिक कार्य शुभ नहीं रहते हैं। सभी नौ ग्रह अष्टमी से पूर्णिमा तक उग्र रहेंगे। शुभ कार्यों को पूर्ण करने के लिए ग्रहों का सौम्य होना जरूरी है। नए व्यापार, गृह प्रवेश, विवाह, वाहन क्रय, जमीन की खरीद आदि शुभ मांगलिक कार्य नहीं किए जा सकते हैं। कामवन शोध संस्थान के निदेशक पं. रमेशचंद मिश्र ने बताया कि मेष राशि के जातक को खेर, वृष को गुलर, मिथुन को अपामार्ग, कर्क को पलास, सिंह को मदार, कन्या को अपामार्ग, तुला को गुलर, वृश्चिक को खदिर, धनु को पीपल, मकर को शमी, कुंभ को पीपल मीन को पलास की लकड़ी का उपयोग करना चाहिए।
किसानों के लिए भी लाभदायक
होलीवर्षभर व्यापारियों के लिए भी लाभदायक रहेगी। सरकारी नीतियों से व्यापारियों को उत्तम लाभ मिल सकेगा। जमीन, मकान, बर्तन, आभूषण, मोटर वाहन, खाद्य सामग्री के व्यापार में लाभ प्राप्त होगा। राजनीतिक समस्याओं से सरकार को निजात मिल सकती है। सत्ता पक्ष की स्थिति मजबूत होगी। किसानों के लिए भी होली फलदायी रहेगी।
बुराइयों से बचाव का तरीका बताता है होली का पर्व
शास्त्रोंमें होली सिद्धरात्रि मानी गई है। इस दिन किए गए प्रयोग से वर्षभर फल प्राप्त होने की संभावना रहती है। दुष्ट शक्ति और दुष्ट प्रवृति से बचने के लिए होली का पर्व ज्योतिष शास्त्र में श्रेष्ठ माना गया है। जातकों को अपनी राशि के अनुसार लकड़ी का एक टुकड़ा होली को अवश्य अर्पित करना चाहिए। शास्त्रों के अनुसार लकड़ी अर्पण होलिका को सात फेरे लगाकर करने से सालभर परेशानियों से मुक्ति पाई जा सकती है।
होली महोत्सव
hin_Deva hin_Deva hin_Deva hin_Deva hin_Deva hin_Deva hin_Deva bho_Deva